Yara kanana 5 sun mutu sakamakon fashewar Gurneti a Tanzaniya | TRT Hausa
Yara kanana 5 sun mu...
Yara kanana 5 sun mutu sakamakon fashewar Gurneti a Tanzaniya
Yara 'yan makaranta 5 ne suka mutu inda wasu 42 suka samu raunuka sakamakon fashewar da Gurneti ya yi a makarantar Firamare ta Kihinga da ke Ngara a yankin Kagewa na arewa maso-yammacin kasar Tanzaniya.
09.11.2017 ~ 22.09.2018
Shugaban 'Yan sandan yankin Augustine Ollomi ya tabbatar da faruwar lamarin ga kamfanin dillancin labarai na Anadolu inda ya ce, an kai harin a lokacin da daliban ke tafiya azuzuwansu.
Ollomi ya kara da cewa, yara 3 sun mutu nan take yayinda 2 suka rasu bayan an kai su asibitin Rulenge.
Ya ce, binciken farko da aka gudanar ya ce, wani dalibi ne ya tsinci Gurneti akan hanyarsa ta zuwa makaranta kuma ya saka shi a jakarsa wanda sakamakon fashewarsa ne aka samu asarar rayuka da jikkatar wasu.
Ya kara da cewa, yaran da suka mutu na da shekaru 8 zuwa 13.
Tag: Gurneti , Hari , Tanzaniya
A legas malama Kirista ta hadu da fushin Musulmai
A binin Legas na Tarayyar Najeriya wata malamar sakandari Kirista ta hadu da fushin al'umar Musulman yankin, sakamakon yadda ta ci zarafin wasu dalibai mata 5 tare yi musu korar kare,sabili sun zo makaranta sanye da hijabi.
Dandal Kura,sabon numfashin Borno 22.09.18 01:14:00